text: 36 empreses candidates als Premis Cambra 2022 - Diari de Terrassa
  Gala d'entrega dels Premis Cambra 2021, celebrada a l'Auditori de Sant Cugat / alberto tallón
  Els Premis Cambra, amb el seu origen l'any 1977, són uns guardons consolidats a Catalunya i volen reconèixer les bones pràctiques per part de les empreses amb seu i/o activitat a la demarcació de la Cambra de Terrassa.
  El dilluns 23 de maig al matí, el Jurat dels Premis Cambra es reunirà per valorar les candidatures i decidir les tres empreses guanyadores, una per cadascuna de les categories obertes a la participació: Internacionalització, Sostenibilitat i Innovació. La Cambra de Terrassa publicarà les empreses guanyadores dimarts 24 de maig.
  La gala, a Olesa
  La Cambra trasllada aquest any la gala dels seus premis anuals a Olesa de Montserrat. L'entitat ha tancat un acord amb l'ajuntament del municipi llobregatenc, que forma part de la seva demarcació, per celebrar-hi la cerimònia dels Premis Cambra 2022, un acte que es durà a terme sota el lema "La real Passió d'Olesa: la B-40".
  "Aquest any volíem recuperar el sentit dels premis, però, més enllà dels reconeixements, una part molt important és el missatge que dònes i al Vallès tenim una situació de greuge compartiu molt important que és la B-40", explicava Ramon Talamàs, president de la Cambra.
  La gala, que se celebrarà a principis de juliol, s'estructurà amb un espectacle que denunciarà els "reiterats i incomprensibles" retards en la finalització d'aquesta infraestructura.
  L'escenari escollit per a aquesta edició és el Teatre de la Passió d'Olesa, dissenyat per l'arquitecte terrassenc Jan Baca i Pericot. La Cambra i la Productora la Mola treballen en un espectacle innovador amb la col·laboració del director artístic Miquel Gorriz.